1. ***napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2019. február 28-i rendkívüli ülésére***

***Előterjesztés címe és tárgya:***

***Felcsúti Közös Önkormányzati Hivatal 2018. évi költségvetésének módosítása***

***Tárgykört rendező jogszabály:***

*- Alaptörvény 32.cikk (1) bekezdés a)*

*- A helyi önkormányzatok és szerveik, a köztársasági megbízottak, valamint az*

*egyes centrális alárendeltségű szervek feladat- és hatásköreiről szóló 1991.*

*évi XX. törvény 138.§ (1) d)*

*- az államháztartásról szóló 2011. évi CXCV. tv. (Áht.)*

*- az államháztartás végrehajtásáról szóló 368/2011.(XII.31.) kormányrendelet (Ávr)*

***Előterjesztő: Huszárovics Antal polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*Az önkormányzat Képviselő-testülete a Felcsúti Közös Önkormányzati Hivatal 2018. évi költségvetését 2018. február hóban jóváhagyta, majd augusztus és november hónapban módosította.*

*A teljesítés adatok szükségessé teszik a költségvetés módosítását, illetve a költségvetési rendelet előírja, hogy a saját hatáskörben végrehajtott átcsoportosításról a képviselő- testületet tájékoztatni kell*, *legkésőbb az éves költségvetési beszámoló elkészítésének határidejéig, azaz február 28-ig. Az előző költségvetés módosítása óta lényegesebb változások nem történtek. A jelenlegi módosítások kormányzati funkciók vagy rovatok közötti átcsoportosítások.*

*A saját hatáskörben végrehajtott átcsoportosításokat és a módosítások tételes kimutatását az 1. függelék tartalmazza.*

*Az előterjesztés 1. melléklete a kiadások, a 2. melléklete a bevételek, a 4. melléklete a beruházások módosított előirányzatait mutatja be. A 3.melléklet a létszám adatokat tartalmazza, melyben változás nem történt.*

*Kérem, szíveskedjen a Tisztelt Képviselő-testület az előterjesztés alapján a Közös Hivatal módosított előirányzatait jóváhagyni, illetve a határozati javaslatot elfogadni.*

***HATÁROZATI JAVASLAT***

***Csabdi Község Önkormányzat Képviselő-testületének***

***…./2019. (II.28 ) számú határozata***

***a Felcsúti Közös Önkormányzati Hivatal 2018. évi költségvetésének módosításáról***

*Csabdi Község Önkormányzata Képviselő-testülete a Felcsúti Közös Önkormányzati Hivatal 2018. évi költségvetésének módosítását, a csatolt 1-4. melléklet szerint jóváhagyja.*

*Határidő: Azonnal*

*Felelős: Polgármester*